als_Latn dik_Latn sag_Latn
Futboll
Milan, Rodriguez kalon me sukses testet e para mjekësore
Ricardo Rodriguez këmbëngul se “gjithmonë e ka ndjekur Milan-in”, ndërsa po përgatitet të bashkohet zyrtarisht nga Wolfsburg-u. Mbrojtësi zviceran arriti në Itali mbrëmjen e të martës për të nënshkruar me kuqezinjtë, dhe këtë mëngjes ai kaloi testet e para mjekësore në klinikën e Madonnina-s. “Unë e kam ndjekur gjithmonë Milan-in, që prej shumë kohësh”, tha Rodriguez për Sky. “Kur isha i vogël i kam shikuar të gjitha ndeshjet. Ky është një ekip i shkëlqyer, dhe së bashku ne duam të kthehemi në krye”, shtoi mbrojtësi i majtë.
“Idhujt? Nuk kisha asnjë, më pëlqente i gjithë ekipin i kuqezinjve dhe i shikoja ndeshjet, sepse i konsideroja një ekip të shkëlqyer”, tha zvicerani. Rodriguez gjithashtu foli për “Milan News” pasi u largua nga klinika. “Unë jam në një ekip shumë të madh dhe ne duam të kthehemi në krye. Numri 3 nuk është numri im i preferuar, preferoj 13 ose 33, por nuk po mendoj tani për të. Nuk më pritet, me zor po pres për të filluar sa më shpejt që të jetë e mundur dhe mendoj se ky është një ekip i rëndësishëm që mund të përmirësohet edhe më shumë”, përfundoi 24-vjeçari.
als_Latn als_Latn als_Latn als_Latn